open-index/open-wikipedia-markdown huggingface dataset:
Օրխոմենոս

**Օրխոմենոս**(), փոքր քաղաք Հունաստանում, հնագույն Օրխոմենա քաղաքի տարածքում։ Գտնվում է ծովի մակարդակից 100 մետր բարձրության վրա, Կիֆիսոսի գետի ձախ ափին, Լիվադեայից 11 կիլոմետր հյուսիս-արևելք և Աթենքի կենտրոնից 86 կիլոմետր հյուսիս-արևմուտք։  Կենտրոնական Հունաստանի Բեոտիա պերիֆերիայի նույնանուն համայնքի վարչական կենտրոնն է։ Ըստ 2011 թվականի մարդահամարի բնակչության թիվը կազմում է 5238 բնակիչ։ Տարածքը 43,431 կմ քառ․ է։

## Պատմություն
Հնագույն Օրխոմենոս քաղաքը (հուն․՝ Ὀρχομενός) Արկադիայում տեղակայված այլ Օրխոմիենոսից տարբերակելու համար կոչվում է Մինիի (Μῐνύειος), որն ըստ մի վարկածի պատկանում էր Հունաստանում բնակվող մինիաների (Miniev) ցեղին,  իսկ մեկ այլ վարկածի՝ Մինիա թագավորի և նրա որդու՝ Օրխոմենոսի անունով։

Քաղաքը տեղակայված էր բերրի հովտում, որտեղ Կիֆիսոս գետը թափվում է Կոպաիդու լիճ։ Վերջինս 19-րդ դարում ցամաքում է, ինչի արդյունքում ձևավորվում են ճահիճներ, և քաղաքը տեղափոխվում է դեպի հյուսիս-արևմուտք, Ակոնտիոն լեռան լանջին։

Հնագիտական գտածոները վկայում են, որ նոր քարի դարի ժամանակից ի վեր Օրխոմենոսի տարածքում գոյություն են ունեցել բնակավայրեր։ Այս շրջանին են վերագրվում 2-6 մետր տրամագծով խրճիթները։ Բրոնզե դարում (մ.թ.ա. 3-2-րդ հազարամյակ), Օրխոմենոսը զարգացած քաղաքակրթության կենտրոնն էր։ Պալատը և դամբարանը վկայում են, որ քաղաքը զրգացած է եղել Միկենյան քաղաքակրթության ժամանակաշրջանում։ Այս ժամանակաշրջանում Օրխոմենոսը տիրել էր ողջ Արևմտյան Բեոտիային էր, ներառյալ՝ Գալիարթը, , Կորոնիան, Լեբադիան և Հերոնեան։ Հոմերոսը նշում է Օրխոմենոսի մասին հիշատակում է «Նավերի ցանկ» աշխատության մեջ, որպես Տրոյական արշավանքի մասնակից, որը Տրոյային էր ուղարկել 30 նավ։ Պատմական ժամանակաշրջանում քաղաքը հայտնի էր Քարիտների պաշտամունքով։ Նրանց սրբարանը գտնվում էր ներկայիս Պանաիյա վանքի տարածքում։ Նրանց պատվին կազմակերպվում էր քարիտների տոնակատարությունը։ Էպամինոնդասի (մ.թ.ա. 6-րդ դար) տիրապետության օրոք թեբեցիները Օրխոմենոսից խլեցին իրեն պատկանող քաղաքները և ստիպեցին միանալ Բեոտինյան միության մեջ։ Կորինթոսյան պատերազմում Օրխոմենոսը հանդես էր գալիս Սպարտայի կողմից և մոտավորապես Մ․թ․ա․ 364-363 թվականներին ջախջախվում է թեբեցիների կողմից։ Մ․թ․ա․ 353 թվականին ֆոկեացները սկսում են վերականգնել այն, իսկ Փիլիպոս II-ի և Ալեքսանդր Մակեդոնացու օրոք զարգանում է, սակայն այլևս ձեռք չի բերում նախկին նշանակությունը։ Քաղաքում պահպանվել են հելլենիստական շրջանի ակրոպոլիսի մնացորդները։

Մ․թ․ա․ 85 թվականին Օրխոմենոսի մոտ տեղի է ունեցել ճակատամարտ, որում Սուլլան հաղթել է Միհրդատ VI Եվպատորին։

9-րդ դարում քաղաքում կառուցվել է Պանաիյայի վանքը։

Ժամանակակից Օրխոմենտոսը ստեղծվել է 1961 թվականի նոյեմբերի 3-ին, երկու գյուղերի՝ Աթամասի և Պետրոմագուլայի միավորումից։

## Ծանոթագրություններ

## Արտաքին հղումներ
* Օրխոմենոսի պաշտոնական կայք (հունարեն)

Կատեգորիա:Բյուզանդիայի քաղաքներ
Կատեգորիա:Հին Հունաստանի աշխարհագրություն
Կատեգորիա:Հունաստանի քաղաքներ
Իսպանական կոյաբզեզ

**Իսպանական կոյաբզեզ** (), կոյաբզեզների ենթաընտանիքին պատկանող միջատի տեսակ։

## Արտաքին տեսք
Մարմնի երկարությունը կազմում է 16-30 մմ։ Ունեն խոշոր, խիստ ուռուցիկ, սև և վեր ցցված գլուխ, ինչպես նաև թեթևակի փայլով և ավելի մեղմ գունավորմամբ վերնաթևեր։ Ստորին վերջույթների ծայրամասային հատվածներում նկատելի է կարմրաշագանակագույն երանգով մազիկներ։

Միջտեսակային սեռական դիմորֆիզմը բավականին ակնառու կերպով արտահայտված է։ Արու տեսակի միջատների գլխի հատվածը շատ ավելի ընդարձակ է, իսկ գանգային կորությունը՝ ավելի ծավալուն։ Մարմնի վրա կան ընդգծուն բծեր, որոնք միաձուլվում են միջատի արտաքին սևության հետ։ Ունեն կորընթարդ թևեր, որոնց միջոցով կարողանում են թռչել։ Դիմային հատվածում ունեն նաև ակնբախ ատամիկներ։

Էգերը չափերով համեմատաբար ավելի փոքր են։ Գլխավոր տարբերությունը դա գանգային կորությունն է, որը էգերի մոտ շատ ավելի թույլ է արտահայտված։

## Տարածվածություն
Իսպանական կոյաբզեզների տարածվածության արեալը բավականին ընդգրկուն է և ներառում է երեք աշխարհամասեր՝ Եվրոպա, Ասիա և Աֆրիկա։

Արևելյան շրջաններում տարածված են Ուկրաինայում, Ղրիմում, Հարավային Կովկասում (Հայաստանում, Վրաստանում, Ադրբեջանում), ամբողջ Միջին Ասիայում, Ղազախստանում (նույնիսկ բարձրալեռնային շրջաններում) մինչև Պակիստան։ Կան տեղեկություններ, որ Հնդկաստանում միջատները չեն հանդիպում։

Ավելի արևմուտք՝ հանդիպում են Արևմտյան Եվրոպայի հարավային շրջաններում, մասնավորապես՝ Ֆրանսիայում, Իտալիայում, Իսպանիայում և Գերմանիայում։ Իսպանիայում չափազանց մեծ տարածվածության պատճառով տեսակը կոչվում է *Coprus hispanus* (թարգմանաբար՝ «իսպանական կոյաբզեզ»)։ Հանդիպում է նաև Հյուսիսային Աֆրիկայում և Մերձավոր Արևելքում՝ Մարոկկոյում, Ալժիրում, Լիբիայում, Եգիպտոսում, Արաբական թերակղզում, Թուրքիայում, Իրանում և Աֆղանստանում։ Հայաստանի տարածքում վերջինիս տարածվածության արեալները հստակ առանձնացված չեն։

## Բազմացում և զարգացում
Իսպանական կոյաբզեզները բազմանում են ձվադրությամբ։ Տարեկան տալիս են 1 կամ մի քանի սերունդ։ Վերջիններս խնամում են նորածին սերնդին։

## Նշանակություն
Իսպանական կոյաբզեզը վնասատու միջատ է։ Այս տեսակի ներկայացուցիչները փչացնում են բնափայտը, մթերքները, անտառային, պտղատու, բանջարանոցային, հացազգի բույսերը։ Համարվում են նաև ճիճվային, սնկային, մանրէային, վիրուսայինհիվանդությունների փոխանցողներ են։

## Ծանոթագրություններ

Կատեգորիա:Բզեզներ
Գենադի Գագուլիա

**Գենադի Գագուլիա** (, ), աբխազ քաղաքական գործիչ, Աբխազիայի վարչապետ (1995-1997, 2002-2003, 2018)։

## Կենսագրություն
1972 թվականին ավարտել է Բելառուսի տեխնիկական ազգային համալսարանի շինարարական ֆակուլտետը։ 1973-1977 թվականներին՝ շինվարպետ, աշխղեկ, գլխավոր ճարտարագետ, շինարարական տեղամասի պետ, 1977-1986 թվականներին՝ Ռիցա լճի հանրային սննդի կոմբինատի տնօրենի տեղակալ, 1986-1991 թվականներին՝ Գուդաութի շրջանի սպառողական կոոպերացիայի նախագահ։

1991 թվականից՝ Աբխազական Ինքնավար Խորհրդային Սոցիալիստական Հանրապետության մինչտնտեսական կապերի պետական կոմիտեի նախագահ, 1992-1995 թվականներին՝ Աբխազիայի մինիստրների խորհրդի նախագահի տեղակալ, 1995-1997 թվականներին՝ վարչապետ։ 1997 թվականից աշխատել է որպես Պետական Դումայի պատգամավորի օգնական, 2002 թվականին ղեկավարել է Աբխազիայի առևտրա-արդյունաբերական պալատը, 2002-2003 թվականներին կրկին զբաղեցրել է վարչապետի պաշտոնը։ 2003-2004 թվականներին եղել է Աբխազիայի նախագահի աշխատակազմի ղեկավար։ 2005 թվականից ղեկավարել է Աբխազիայի առևտրա-արդյունաբերական պալատը։

2018 թվականի սեպտեմբերի 8-ին ճանապարհատրանսպորտային պատահարի հետևանքով զոհվել է։ Կառավարական ավտոշարասյունը վթարի է ենթարկվել Աբխազիայի Միսրա քաղաքային տիպի ավանի մոտակայքում։ Քաղաքական գործիչը գալիս էր Սոչի քաղաքի օդանավակայանից։ Կառավարության ղեկավարը եղել աբխազական պատվիրակության կազմում և պաշտոնական այցով գտնվում էր Սիրիայում։ Հուղարկավորությունը տեղի կունենա սեպտեմբերի 12-ին Գուդաութի շրջանի Լիխնի գյուղում։

## Ընտանիք
Ամուսնացած էր, կինը՝ Զաիրա Օտիրբա։ Երկու երեխաների հայր։ Դուստրը՝ Ասիդա և որդին՝ Աստամուրան։ Գագուլիան ունի երկու հարազատ եղբայր՝ Գիվին և Իգորը, ինչպես նաև քույրը՝ Շուշանը։

## Ծանոթագրություններ

## Գրականություն
* 

Կատեգորիա:Ավտոճանապարհային վթարներից զոհվածներ
Ծխախոտ հոտավետ

**Ծխախոտ  հոտավետ**, կողճղարմատավոր բազմամյա ծածկաբույս՝ խոշոր, լայն տերևներով և երկար խողովակաձև ծաղիկներով, որոնք հավաքված են ցանցառ ծաղկաբույլերում։ Պատկանում է մորմազգիների ընտանիքին։ Ծաղկում է ամռան սկզբից մինչև աշուն, ընդ որում բուրումնավետ ծաղիկները բացվում են գիշերը կամ ամպամած եղանակին։ Սպիտակ, խոշոր ծաղիկների բուրմունքը առանձնապես ուժեղ է զգացվում ամռան տաք գիշերներին։ Բույսի բարձրությունը հասնում է 80 սմ-ի։ Մեր պայմաներում մշակվում է որպես միամյա ծաղկաբույս։ Ունի նաև ցածրաճ ձև (նանա կերմեզինա), որի բարձրությունը հասնում է մինչև 45 սմ-ի, իսկ ծաղիկները բուրումնավետ չեն, բազմանում է կտրոններով, սերմերով և կոճղարմատներով։ Հայրենիքը Հարավային Ամերիկան է։ Ծաղկում է գիշերը, քանի որ այս բույսը փոշոտող միջատը իր հայրենիքում գիշերային կյանք է վարում։ Բուրմունքի միջոցով այդ միջատները գիշերային խավարում գտնում և փոշոտում են ծաղիկները։ Ցանքը կատարում են մարտին ջերմոցներում կամ ուղակի գրունտում։ Սերմերը և ծիլերը շատ մանր են, անհրաժեշտ է շատ զգույշ ցանել, վերատնկել և քաղհանել։ Գերադասում է լավ պարարտացրած, փուխր, ստրուկտուրային չափավոր խոնավ հողերը։ Արարատյան դաշտի պայմաններում առատ որոգում է պահանջում։ Լուսասեր է սակայն լավ է աճում նաև ստվերում։ Բավականին ջերմասեր է։ Օգտագործվում է ծաղկադեկորատիվ այնպիսի ձևավորումներում, որոնք ավելի շատայցելուներ են գրավում երեկոյան ժամերին (պարահրապարակներ, էստրադա, կինոթատրոն և այլն)։

## Ծանոթագրություններ

Կատեգորիա:Մորմազգիներ
Natural (երգ, Imagine Dragons)

**Natural**, ամերիկյան Imagine Dragons ռոք խմբի երգը, որը թողարկվել է KIDinaKORNER և Interscope լեյբլներում՝ 2018 թվականի հուլիսի 17-ին որպես *ESPN College Football*-ի 2018 թվականի մրցաշրջանի մարզական հիմն*։*

## Պատմություն
Խմբի առաջատար վոկալիստ Դեն Ռեյնոլդսը նշել է, որ «Natural»-ը երգ է «ինքդ քեզ որոնելու, ձեր ուղու վրա եղած ցանկացած խոչընդոտի դիմադրելու ցանկության ու կարողության մասին»։ Մամուլի թողարկումում, որում խոսվում է երգի մասին, նա ասել է. «Այս աշխարհում ապրելը, որտեղ շան նման ուտում են միմյանց, կարող է ձեր մեջ բացահայտել ամենավատը, իսկ երբեմն էլ լավագույնը։ Սուտ կլիներ ձեզ ասելը, թե ես չեմ սկսել որոշ չափով թերահավատորեն վերաբերվել որոշ երևույթների իմ կյանքի վերջին տասնամյակների ընթացքում։ Սակայն ես կարծում եմ, որ երբ դուք իսկապես սովորում եք սիրել ձեզ, քննադատող աչքերն ու ատելության խոսքերը դառնում են անիմաստ»։ Երգը թողարկվել է Kidinakorner և Interscope լեյբլներում՝ 2018 թվականի հուլիսի 17-ին։

Երգն ընդհանուր առմամբ հավանության է արժանացել երաժշտական քննադատների ու գրախոսողների կողմից, ինչպիսիք են Մարկոս Պարադատոսը՝ *[[Digital Journal]]* ամսագրից («լավ մտածված երգ», «Ռեյնոլդսի հզոր ձայնը տպավորիչ է»), Սեմ Թոռնովը՝ *[[Billboard (magazine)|Billboard]]* ամսագրից («մոլեգին երգ կործանիչ հզորությամբ»), Մայք Վասը՝ Idolator առցանց հրատարակությունից («ռադիոյի համար պատարաստ հիմն»), Թիանա Թիմերբերգը՝ Radio.com կայքից («ազդու և ոգեշնչող երգ», «լավատեսական տեքստով հիանալի երգ»)։

Երգն զբաղեցրել է առաջին հորիզոնականը Hot Rock Songs ռոք հիթ-շքերթում (25 օգոստոսի, 2018)՝ դառնալով հինգերորդ չարթփոփերը 2009 թվականին այդ հիթ-շքերթի հիմնադրումից ի վեր։ Նախկինում այն գլխավորել էին «Radioactive» (2013 թվականին), «Whatever It Takes», «Thunder» և «Believer» (երեքն էլ 2017 թվականին) սինգլները։

## Ձայնագրության մասնակիցներ
Տվյալները՝ ըստ Tidal-ի.
* Imagine Dragons – երաժշտություն, վոկալ
* Mattman & Robin – պրոդյուսերներ, հնչյունային ինժեներներ
* Սերբան Գենեա – միքսավորում

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
* Տեսահոլովակ — youtube.com (Audio)
* 

Կատեգորիա:2018 երգեր
Կատեգորիա:Imagine Dragons երգեր
Ալեքսեյ Ռոմանով (բլոգեր)

**Ալեքսեյ Ռոմանով** (, ), ռուս հեռուստահաղորդավար, լրագրող, բլոգեր։ Այժմ բնակվում է Թբիլիսիում, Վրաստան։

## Կենսագրություն
Ծնվել է 1971 թվականի հուլիսի 18-ին Խաբարովսկում, Խորհրդային Միություն։ Ավարտել է Հեռավորարևելյան պետական հումանիտար համալսարանը։ 1994-2002 թվականներին աշխատել է Դալնեվոստոչնայա պետական հեռուստառադիո ընկերությունում, ապա՝ Դալ-ՏՎ մասնավոր հեռուստաընկերությունում ղեկավարել է լրատվական ծառայությունը, եղել է թերթի խմբագիր։

2016 թվականի հունիսին, իր պնդմամբ, քաղաքական ճնշումների պատճառով, Ռուսաստանից տեղափոխվել Թբիլիսի, Վրաստան, որտեղ էլ առ այսօր բնակվում է։

## Ընտանիք
Ամուսնացած է, ունի երկու զավակ։

## Ծանոթագրություններ
Ճարտարապետ Թորոս Թորամանյանի կիսանդրի

**Ճարտարապետ Թորոս Թորամանյանի կիսանդրի**,  հայ ճարտարապետ, հնագետ Թորոս Թորամանյանի կիսանդրին, որը ցուցադրվում է Հայաստանի ազգային պատկերասրահի հավաքածուում։ Հեղինակ` Արա Սարգսյան։ Ստեղծվել է 1938 թվականին։

## Նախապատմություն
Վիեննայի գեղարվեստի ակադեմիայում ուսանելու տարիներին Արա Սարգսյանը ծանոթանում է Յոզեֆ Ստրժիգովսկու հետ, որը տեղեկանալով Սարգսյանի Հայաստան մեկնելու մասին, խնդրում է իր ջերմագին բարևները հաղորդել Թորոս Թորամանյանին։ Թորամանյանի հետ առաջին հանդիպումից տպավորված քանդակագործը որոշում է կերտել ճարտարապետի դիմաքանդակը։

Նախքան Թորամանյանի կիսանդրին կերտելը, Սարգսյանն արդեն ստեղծել էր Վահան Թոթովենցի, Հրաչյա Աճառյանի, Մանուկ Աբեղյանի, Հայկ Գյուլիքևխյանի, Հ. Բեդելյանի, Հակոբ Հովհաննիսյանի դիմաքանդակները։

## Նկարագրություն
Քանդակագործը Թորոս Թորամանյանին կերտել է թավ ու առատ հոնքերով, որոնք ծածկում են աչքերի վերևի մասը։ Խոշոր աչքերի տակ կնճիռներով շրջապատված տոպրակներն են, քիթը կորաձև է և պրոֆիլին տալիս է հայկական բնույթ։ Երկու կողմից վար իջնող բեղերը ծածկում են վերին շրթունքը, ծնոտը լայնանիստ է և վերջանում է ներքին հաստ, առաջ ցցված շրթունքով։

Կավե դիմաքանդակը քանդակագործը ստեղծել է վեց սեանսների ընթացքում, այնուհետև այն կերտել է քարից՝ բազալտից, ներկայացնելու Թորամանյանի փառավոր ու ազդեցիկ կերպարը։

## Հեղինակ
* Քանդակագործ՝ Արա Սարգսյան

## Գրականություն
* В. Тиханова, Ара Сарксян, Исдательство Академии Художеств СССР, Москва, 1962.
* Սարգսյան Ա., Մ., Հոդվածներ, ելույթներ, հուշեր /Կազմ և խմբ. Վ. Ն. Հարությունյանը.-Եր.: Սովետական գրող, 280 էջ, 1982 էջ, 1 թ., նկ։

## Ծանոթագրություններ

Կատեգորիա:1938 հիմնադրումներ Երևանում
Կատեգորիա:1938 քանդակներ
Կատեգորիա:Արա Սարգսյանի դիմաքանդակներ
Կատեգորիա:Արա Սարգսյանի քանդակներ
Կատեգորիա:Հայաստանի ազգային պատկերասրահի նմուշներ
Թամարա Հովհաննիսյան

**Թամարա Սոսի Հովհաննիսյան** (), հայ բանաստեղծուհի, արվեստաբան։

1975 թվականին ավարտել է ԵՊՀ բանասիրական ֆակուլտետը։ 1995 թվականին ՀՀ ԳԱԱ-ում պաշտպանել է ատենախոսություն «Վահան Թեքեյանի սիրերգությունը» թեմայով, ստացել բանասիրական գիտությունների թեկնածուի գիտական աստիճան, որը հրատարակվել է նույն թվականին Սերգեյ Սարինյանի առաջաբանով։ 1988 թվականից հաստատվել է ԱՄՆ-ում, ապրում է Հյուսիսային Կալիֆոռնիայի Քարմել քաղաքում։ 1988—91 թվականներին ամերիկահայ մամուլում հանդես է եկել հարյուր քառասունից ավելի հոդվածներով ու էսսեներով։ 1991 թվականից պաշտոնավարել է Մոնթերեյի միջազգային հարաբերությունների ինստիտուտում։ ԱՄՆ-ում մասնակցել է հայերենի դասագրքերի կազմման աշխատանքների։ Աշխատում է իր տնօրինած արվեստի ցուցասրահներում, որտեղ ներկայացվում են ժամանակակից եվրոպական և հայ գեղանկարիչների ստեղծագործություններ։ Հրատարակում է The Art of Collecting եռամսյա էլեկտրոնային հանդեսը։ Դասախոսություններ է կարդացել Ֆրունզեի, Լա Վերնի համալսարաններում։

## Երկեր
* Վահան Թեքեյանի սիրերգությունը, Ե., Գիտություն, 1995, 208 էջ։
* Քեզ հետ ու առանց քեզ (բանաստեղծություններ), Ե., Նոյյան Տապան, 1997, 67 էջ։
* Կինը (բանաստեղծություններ և պոեմներ), Ե., ՀԳՄ հրատ., 2006, 442 էջ։
* Լինելության համանվագ (բանաստեղծություններ), Ե., 2013:
* Я женщина, я остров; Ես կին եմ, ես` կղզի (բանաստեղծություններ), 2015, (ռուսերեն), Ալբերտ Նալբանդյանի թարգմանությամբ և Միխայիլ Սինելնիկովի առաջաբանով։
* Տարիքի հոգին, Ե., Անտարես, 2018, 430 էջ։

## Պարգևներ
* ՀՀ սփյուռքի նախարարության «Մայրենիի դեսպան» մեդալ (2015)։

## Գրականություն
* Մելանյա Բադալյան, Վահան Թեքեյանի հետքերով, «Ազգ» օրաթերթ, 2014, № 14.

## Ծանոթագրություններ

Կատեգորիա:Բանասիրական գիտությունների թեկնածուներ
Կատեգորիա:Հայ արվեստաբաններ
Կատեգորիա:Հայ բանաստեղծուհիներ
Դիմանկարների ազգային պատկերասրահ (Լոնդոն)

**Դիմանկարների ազգային պատկերասրահ** Լոնդոնում (), աշխարհի առաջին դիմանկարների պատկերասրահը, որը հիմնադրվել է 1856 թվականին, որպեսզի հավերժացնեն նախորդ հարյուրամյակների բրիտանացիների կերպարները, ոչ միայն յուխաներկով դիմանկարներ, այլև մանրանկարներ, նկարներ, կիսանդրիներ, լուսանկարներ։ 1896 թվականից զբաղեցնում է Թրաֆալգարյան հրապարակին հարակից նեոռենեսանսյան շենքը։

## Պատմություն
Թանգարանի առաջին ձեռքբերումը Շեքսպիրի չանդոսովյան դիմանկարն էր։ Թանգարանը այցելուների առջև դռները բացել է 1859 թվականին։ Դիմանկարները սրահներում բաշխված են ըստ նկարում պատկերված մարդու ապրած ժամանակաշրջանի, սկսած Թյուդորների ժամանակաշրջանից։ Հավաքածուի համալրման ժամանակ նախընտրությունը տրվել է ոչ թե ստեղծագործության գեղարվեստական արժեքներին, այլ մոդելի պատմա-մշակութային նշանակությանը։ Այդիսկ պատճառով մինչև 1969 թվականը արգելվում էր ձեռք բերել այն բրիտանացիների դիմանկարները, ովքեր դեռ ողջ էին։ Պատկերասրահում հայտնի համաշխարհային նկարիչների աշխատանքների հազվադեպ կարելի է հանդիպել, հիմնականում բրիտանացի միապետների դիմանկարներն են և նրանց մերձավորների՝ Հանս Հոլբայն Կրտսեր, Պիտեր Պաուլ Ռուբենս, Անտոնիս վան Դեյք։

20-րդ դարի վերջում Անգլիայի տարբեր հատվածներում գտնվող որոշ հնագույն արիստոկրատական կալվածքներ հարմարեցրել էին որպես Ազգային դիմանկարների պատկերասրահի մասնաճյուղեր։ Դրանց թվին են պատկանում՝ Մոնտակատ -հաուս՝ Մոնտակատում, Սոմերսեթ կոմսությունում, Էլիզաբեթյան ժամանակների բնակելի ճարտարապետության հազվագյուտ օրինակ։

2009 թվականին պատկերասրահը Վիքիմեդիային սպառնում էր դատական հայցերով՝ Վիքիպահեստում հանրության սեփականություն համարվող մի քանի հազար որակյալ լուսանկարներ տեղադրելու համար։

## Պատկերասրահ

2008 inside the National Portrait Gallery, London.jpg|Ցուցասրահներից մեկը
The National Portrait Gallery, London (32602298677).jpg|Ցուցասրահներից մեկը
National Portrait Gallery (12912111175).jpg|Ցուցասրահներից մեկը
Escalator, National Portrait Gallery - geograph.org.uk - 4538313.jpg|Շարժասանդուղք պատկերասրահում
Looking at Grayson Perry 5 - geograph.org.uk - 4524194.jpg|Այցելուներ թանգարանում
NPG mosaic 2.jpg|Պատկերասրահի անվան տառերով խճանկար
John-Hargreaves.jpg|Ջոն Հարգրիվզ
The Princes in the Tower.jpg|Արքայազնները Թաուերում
W Saull - Benjamin Disraeli, Earl of Beaconsfield - Primrose Day.jpg|Բենջամին Դիզրայելի
Anne Boleyn from NPG.jpg|Աննա Բոլեյն
Arthur Young (1741-1820).jpg|Արթուր Յանգ
Bertrand Arthur William Russell, 3rd Earl Russell.jpg|Բերտրան Ռասել
Charles Darwin portrain by John Collier, 1883 copy.jpg|Չարլզ Դարվին
Charles Dickens by Daniel Maclise.jpg|Չարլզ Դիքենս
Francis Bacon, Viscount St Alban from NPG (2).jpg|Ֆրենսիս Բեկոն
James Murray from NPG.jpg|Ջեյմս Մյուրրեյ
Jonathan Swift by Francis Bindon.jpg|Ջոնաթան Սվիֆթ
Oliver Cromwell by Samuel Cooper.jpg|Օլիվեր Կրոմվել


## Ծանոթագրություններ

## Արտաքին հղումներ
* 

Կատեգորիա:1856 հիմնադրված թանգարաններ
Կատեգորիա:Լոնդոնի թանգարաններ
Կատեգորիա:Մեծ Բրիտանիայի թանգարաններ
Անատոլի Կարանովիչ

**Անատոլի Կարանովիչ** (), ռուս դերասան, ռեժիսոր և սցենարիստ։

## Կենսագրություն
1930 թվականին ավարտել է Նատալյա Սացի ղեկավարությամբ գործող գեղագիտական կրթության փորձարարական դպրոցը։ Եղել է Մոսսովետի անվան թատրոնի դերասան։

1931 թվականից եղել է երաժշտական և դրամատիկական թատրոնների ռեժիսոր։ Մուլտիպլիկացիայի ոլորտում սկսել է աշխատել 1931 թվականից։ Եղել է տիկնիկային ֆիլմերի ռեժիսոր և սցենարիստ։ Աշխատել է Սոյուզմուլտֆիլմ կինոստուդիայում։ Նկարահանել է էստրադային տիկնիկային ելույթների կինոտարբերակները, ֆիլմեր թատերական տիկնիկներով, ավելի ուշ` լայնամասշտաբ մուլտֆիլմեր, համադրված ֆիլմեր (Ս. Յուտկևիչի հետ համատեղ)։ ԽՍՀՄ-ում առաջինն էր, որ օգտագործել է ավազի տեխնիկան։ Եղել է «Սոյուզմուլտֆիլմ» ստուդիայի գեղարվեստական խորհրդի, տիկնիկային ֆիլմերի ռեժիսորների կոլեգիայի, տիկնիկային գեղարվեստական խորհրդ անդամ, մասնակցել է տիկնիկային ֆիլմերի արտադրության տեխնիկական գործընթացի մշակման հանձնաժողովի աշխատանքներին։ Ղեկավարել է Սոյուզմուլտֆիլմի գեղարվեստական բաժինը։ 
«Տիկնիկներն իմ ընկերներն են» (1971) գրքի հեղինակն է։

## Փառատոններ և մրցանակներ
* «Սիրահարված ամպիկը» մուլտֆիլմն արժանացել է հետևյալ մրցանակների.
** 1960 - Անսիի III միջազգային մուլտիպլիկացիոն ֆիլմերի փառատոն-ժյուրիի հատուկ մրցանակ` «Պոեզիայի և ժողովրդական արվեստի համար» անվանակարգում։
** 1960 - տիկնիկային և խամաճիկների ֆիլմերի 2-րդ միջազգային կինոփառատոն Բուխարեստում- արծաթե մեդալ։
** 1960 - Օբերհաուզենի VII միջազգային կինոփառատոն-Կինոքննադատության միջազգային ֆեդերացիայի մցրանակ

## Ֆիլմագրություն
* 1956 - Հեքիաթ քահանայի և նրա Բալդ ծառայի մասին (ռեժիսոր)
* 1957 - Խոսքը տիկնիկներինն է (ռեժիսոր)
* 1957 - Լուռ նավահանգիստ (ռեժիսոր)
* 1958 — Պետյան և գայլը (ռեժիսոր)
* 1958 - Ծերունին և կռունկը (ռեժիսոր Ռ. Կաչանովի հետ համատեղ)
* 1959 - Սիրահարված ամպը (ռեժիսոր Ռ. Կաչանովի հետ համատեղ)
* 1960 - Սլացիր դեպի Փարիզ և Չինաստան (ռեժիսոր Տ. Բունիմովիչի հետ համատեղ, սցենարիստ Վ. Կուրչևսկի հետ համատեղ)-Վլադիմիր Մայակովսկու համանուն բանաստեղության էկրանավորում 
* 1962 - Բաղնիք (բեմադրող ռեժիսոր և սցենարիստ Ս. Յուտկևիչի հետ համատեղ)
* 1963 - Կու-Կա-Րե-Կու (ռեժիսոր Տ. Բունիմովիչի հետ համատեղ)
* 1963 - Միսթր Թվիստր (ռեժիսոր) 
* 1964 - Նվագախմբի երկիր (ռեժիսոր)
* 1965 - Երգն ամբողջ աշխարհով է թռչում (ռեժիսոր)
* 1965 - Օրացույցի էջեր (ռեժիսոր)
* 1967 - Վեց Իվան, վեց կապիտան (ռեժիսոր)
* 1967 - Բարոն Մյունխաուզենի արկածները (ռեժիսոր)
* 1968 - Կատակերգակ (ռեժիսոր)
* 1969 - Նկար ավազի վրա (ռեժիսոր և սցենարիստ Լյուդմիլա Զուբկովայի հետ համատեղ)
* 1970 - Խիզախ Ռոբին Հուդը (ռեժիսոր)
* 1972 - Ինչպես մեքենան հիվանդացավ (ռեժիսոր)
* 1972 - Ցուցանմուշ (ռեժիսոր)
* 1973 - Իլինսկին Մայակովսկու մասին (բեմադրող ռեժիսոր և սցենարիստ Ս. Յուտկևիչի հետ համատեղ)
* 1973 - Ո՞վ լինել (ռեժիսոր, սցենարիստ) - ըստ Վ. Մայկովսկու բանաստեղծության
* 1975 - Մայկովսկին ծիծաղում է (բեմադրող ռեժիսոր և սցենարիստ Ս. Յուտկևչի հետ)
* 1976 - Պետյան և գայլը (ռեժիսոր)։ Սերգեյ Պրոկոֆևի «Պետյան և գայլը» սիմֆոնիկ հեքիաթի էկրանավորում

## Ծանոթագրություններ

## Գրականություն
* Стр. 306-307.

## Արտաքին հղումներ
* 
* Каранович Анатолий Георгиевич на сайте animator.ru
* www.kinopoisk.ru

Կատեգորիա:Ռուս դերասաններ
Կատեգորիա:Ռուս կինոռեժիսորներ
Կատեգորիա:Ռուս մուլտիպլիկատորներ
Կատեգորիա:Ռուս ռեժիսորներ
Կատեգորիա:Ռուս սցենարիստներ
Մայրիկ (մուլտֆիլմ)

**«Մայրիկ»**, Ռոման Կաչանովի տիկնիկային մուլտիպլիկացիոն ֆիլմը, որը նկարահանվել է բանաստեղծ Սերգեյ Միխալկովի սցենարով, «Սոյուզմուլտֆիլմ» ստուդիայի կողմից, 1972 թվականին։

## Սյուժե
Մուլտֆիլմը պատմում է այն մասին, թե ինչպես է մայրիկը թողնում 5-6 տարեկան քնած երեխային և գնում խանութ՝ մթերք գնելու։ Այնտեղ նա հերթում կանգնած պատկերացնում է, թե ինչպես է իրենց տուն գող մտնում և գողություն անելիս մոռանում ատրճանակը։ Նրա երեխան սկսում է դրանով խաղալ և անկանոն կրակել։ Հետո նա պատկերացնում է, որ տղան պատրաստվում է սափրվել «վտանգավոր» ածելիով։ Հետո պատկերացնում է, թե ինչպես է որդին որոշում լուցկիներով այրել գրքերի էջերը, փայտե ափսեները, իսկ հետո աղավնու հետևից բարձրանում է քիվի վրա և մնում ամենածայրում կանգնած։ Մայրը շտապում է տուն, իսկ նրա կողքով սլանում են հրշեջ ծառայության և շտապ օգնության մեքենաները։ Երբ մայրը տուն է վերադառնում, պարզվում է, որ տղան դեռ քնած է։ Մայրը նստում է նրա կողքին։

Սովորական և պարզ ձևով այս մուլտֆիլմը պատմում է այն մասին, թե ինչ է մայրական սերն ու վախն իր երեխայի համար։

## Հետաքրքիր փաստեր
* Այս ֆիլմում չի արտասանվում ոչ մի խոսք։

## Մուլտֆիլմ

## Ծանոթագրություններ

## Արտաքին հղումներ
* 
* «Мама»

Կատեգորիա:1972 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Մուլտֆիլմեր երեխաների մասին
Կատեգորիա:Ռոման Կաչանովի մուլտֆիլմեր
Կատեգորիա:Տիկնիկային մուլտֆիլմեր
Շամսի Բադալբեկլի

**Շամսի Բեդել օղլի Բադալբեկլի** (, ), ադրբեջանցի դերասան և ռեժիսոր; Ադրբեջանական ԽՍՀ ժողովրդական արտիստ (1964)։

## Կենսագրություն
Շամսի Բադալբեկլին ծնվել է 1911 թվականի փետրվարի 23-ին, հայտնի մանկավարժ և հասարակական գործիչ Բադալբեյ Բադալբեյլիի (1875-1932) ընտանիքում։ Նա առաջին կրթությունը ստացել է Բաքվում միջնակարգ դպրոցում։ Միջնակարգ դպրոցը ավարտելուց հետո նա ընդունվել է Ադրբեջանի մանկավարժական տեխնիկում։ 1927 թվականին ավարտել է Ադրբեջանի մանկավարժական տեխնիկում։ 1927-1932 թվականներին սովորել է Ադրբեջանի պետական կոնսերվատորիայում։ Նա Ուզեիր Հաջիբեկովի ուսանող էր, երբ նա սովորել էր Կոնսերվատորիայում։ Այդ տարիներին նա թառ նվագում էր Ադրբեջանի պետական ակադեմիական դրամատիկական թատրոնի նվագախմբում, նվագակցելով իր եղբորը, կոմպոզիտոր և դիրիժոր Աֆրասիաբ Բադալբեկլիի ղեկավարությամբ։

## Գործունեություն
Շամսի Բադալբեկլին 1930-1932 թվականներին աշխատել է «Երիտասարդ աշխատողի» խմբագրության մեջ `որպես արվեստի և գրականության բաժնի վարիչ։ 1932-1942 թվականներին աշխատել է Ադրբեջանի պետական ակադեմիական դրամատիկական թատրոնում որպես ռեժիսորի օգնական և ռեժիսոր։ 1933 թվականին Շամսի Բադալբեկլին ուղարկվեց Մոսկվա `փորձի համար։ 1936 թվականին Բաքու վերադառնալուց հետո նա շարունակել է իր կարիերան Ադրբեջանի պետական դրամատիկական թատրոնում որպես ռեժիսոր։ 1943-1949 թվականներին նշանակվել է Ադրբեջանի պետական երաժշտական կոմեդիայի թատրոնի գեղարվեստական ղեկավար։ 1949-1956 թվականներին Շամսի Բադալբեկլին աշխատել է Ադրբեջանի պետական ակադեմիական ֆիլհարմոնիայի տնօրեն և գեղարվեստական ղեկավար։ 1959-1965 թվականներին նշանակվել է Ադրբեջանի օպերայի և բալետի պետական ակադեմիական թատրոնի տնօրեն և գլխավոր տնօրեն։

## Գործունեությունը
### Թատրոնում որպես ռեժիսոր
* 1948 - Սուլեյման Ալեսկերովի երաժշտական կատակերգությունը ՛«Ուլդուզ»;
* 1947, 1956 և 1959 - Սեիդ Ռուսթամովի երաժշտական կատակերգությունը ՛«Դուրնա»;
* 1952 - Ուզեիր Հաջիբեկովի օպերան ՛«Քյոռօղլի»;
* 1958 - Ուզեիր Հաջիբեկովի օպերան ՛«Ասլի և Քերիմ»;
* 1958 - Միրզա Ախունդովի կատակերգությունը ՛«Հաջի Կարա»;
* 1961 - Սեիդ Ռուսթամովի երաժշտական կատակերգությունը ՛«Տնօրենի կինը»;
* 1961 - Սուլեյման Ալեսկերովի օպերան ՛«Բահադըր և Սոնա»;
* 1971 - Աֆրասիաբ Բադալբեկլիի օպերան ՛«Ուռենիները չեն լացվում»;

### Կինոյում
* «Գտնել այդ աղջիկը», (1970)
* «Վերջին ռոք», (1971)
* «Հիշողություններ», (1972)
* «Կյանքի էջերը», (1974)

## Տես նաև
* Աբբաս Միրզա Շարիֆզադե
* Հուսեյն Արաբլինսկի
*

## Ծանոթագրություններ

## Արտաքին հղումներ
* Шамси Бадалбейли
* Известный азербайджанский театральный режиссер, народный артист Азербайджанской ССР Шамси Бадалбейли
* Режиссер, Народный артист Азербайджана.
* «Выдающиеся личности города Шуша»
* Очередной выпуск рубрики «Культурное наследие Карабаха» посвящен Шамси Бадалбейли

Կատեգորիա:Ադրբեջանցի ռեժիսորներ
Կատեգորիա:Ադրբեջանցի թատերական ռեժիսորներ
Կատեգորիա:Ադրբեջանցի դերասաններ
Հրաշալի էակներ

**«Հրաշալի էակներ»** (), ռեժիսոր Ռիչարդ Լագրավենեզեի ֆենտեզի մելոդրամա, նկարահանված Քամի Հարիսի և Մարգարետ Շթոլի համանուն վեպի հիման վրա, գլխավոր դերերում Օլդեն Էյրենրայք և Էլիս Էնգլերթ։ Առաջին անգամ ցուցադրվել է ԱՄՆ-ում 2013թ. փետրվարի 13-ին, իսկ Ռուսաստանում՝ 2013 թվականի փետրվարի 14-ին։

## Սյուժե
Գենթլինը միապաղաղ քաղաք է։ Լենա Դյուքեյնը տարբերվում է այդ փոքրիկ քաղաքի տեսած բոլոր մարդկանցից։ Նա պայքարում է ինքն իր դեմ՝ փորձելով զսպել իր՝ դարեր շարունակ իր ընտանիքին հետապնդող ուժն ու կախարդանքը։ Սակայն նույնիսկ տապալված այգիներում, մռայլ ճահիճներում և մոռացված Հարավի ավերված գերեզմաններում գաղտնիքը հավիտյան չի ապրի։
Գենթլինից իր փախչելու օրերը հաշվող Իթան Ուեյթանին անըդնհատ հետապնդում է նույն երազը, որտեղ նա տեսնում է մի աղջկա, ում երբեք չէր հանդիպել։ Երբ Լենան գալիս է ապրելու քաղաքի հողատարածքներից մեկում գտնվող ամենահին և ամենազզվելի տանը, Իթանը անպատասխան սիրահարվում է աղջկան և ամեն կերպ փորձում է բացահայտել նրանց զարմանալի կապի գաղտնիքը։ Տաղտկալի քաղաքում մեկ գաղտնիքը կարող է փոխել ամեն ինչ։

## Դերերում

## Ստեղծում
### Մշակում
Warner Bros 2009 թվականին ձեռք բերեց իրավունք «Հրաշալի Էակներ» ֆիլիմի նկարահանումները սկսելու համար, իսկ ռեժիսոր Ռիչարդ Լանգրավենզեն զբաղված էր ֆիլմի սցենարով և նկարահանոմներով։ Ֆիլմի քասթինգը սկսվել է 2011 թվականի վերջում։ Փետրվարին Վիոլա Դենիսը ստացավ Ամմիի դերը։ Շուտով հայտարարվեց գլխավոր դերերը՝ Իթան Ույեթին և Լենա Դյուքեյնին կմարմնավորեն Ջեք Օ'Քոննելը և  Էլիս Էնգլերթը։ Օ’Քոննելը որոշ ժամանակ անց դուրս եկավ նախագծից կոնֆլիկտի պատճառով, և Իթան Ուեյթի դերը հանձնեցին Օլդեն Էյրենրայքին։ Քիչ ուշ դերասանական կազմին միացավ Էմմա Թոմփսոնը, ով ստանձնեց տիկին Մևիս Լինքոլնի և Սառաֆինայի դերը, իսկ Ջերեմի Աիյրոնսը՝ Մեյկան Ռավենվուդի՝ Լենայի մորեղբոր դերը։

### Նկարահանումներ
Ֆիլմի նկարահանումներն սկսվել են 2012 թվականի մայիսին Նոր Օռլեանում և ավարտվել հուլիսի վերջին։

## Պարգևներ

## Ծանոթագրություններ

## Արտաքին հղումներ
* 
* 
* 
* 
* 
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների ռոմանտիկ դրամա ֆիլմեր
Կատեգորիա:2010-ականների ֆենտեզի ֆիլմեր
Կատեգորիա:2013 դրամա ֆիլմեր
Կատեգորիա:2013 ֆիլմեր
Կատեգորիա:Alcon Entertainment ֆիլմեր
Կատեգորիա:Summit Entertainment ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռոմանտիկ ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Ամերիկյան ֆանտաստիկ ֆիլմեր
Կատեգորիա:Ամերիկյան ֆենտեզի ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Նոր Օռլեանում նկարահանված ֆիլմեր
Կատեգորիա:Ֆենտեզի ֆիլմեր ըստ երկրի
Կատեգորիա:Ֆիլմեր այբբենական կարգով
Կատեգորիա:Ֆիլմեր դեռահասների համար
Կատեգորիա:Ֆիլմեր վհուկների մասին
Կատեգորիա:Ֆիլմեր, որոնց գործողությունները տեղի են ունենում Հարավային Կարոլինայում
Էվզոնի

**Էվզոնի** (), գյուղ Հունաստանում։ Գտնվում է ծովի մակարդակից 108 մետր բարձրության վրա, Վարդար (Ակսոնա) գետի աջ ափին, Մակեդոնիայի նախկին հարավսլավիական հանրապետության սահմանի մոտ, Պոլիկաստրոնից 12 կմ հյուսիս, Սալոնիկից 61 կմ հյուսիս-արևմուտք և Աթենքից 362 կմ հյուսիս-արևմուտք։ Մտնում է Պեոնիյա (դիմա) համայնքի մեջ, Կիլկիսի ծայրամասային միավոր է Կենտրոնական Մակեդոնիայի ծայրամասում։ Ըստ 2011 թվականի մարդահամարի՝ բնակչության թիվը կազմում է 331 մարդ։

Գյուղի արևելյան ծայրամասով անցնում է ավտոմայրուղի 1-ը, որը եվրոպական E75 երթուղու մի մասն է։

Մինչև 1927 թվականի օգոստոսը կոչվել է Մացիկովո (): Անունը ստացել է էվզոններ  բառից։ Էվզոնները այժմ նախագահական գվարդիա են, որը հանդիսավոր պատվո պահակություն է անում անհայտ զինվորի գերեզմանի մոտ  և պահպանում է Աթենքում գտնվող նախագահական պալատը։

Միացվել է Հունաստանին Առաջին Բալկանյան պատերազմի ընթացքում։ Մինչև պատերազմը գյուղը բնակեցված է եղել մակեդոնացիների (բուլղարական աղբյուրներում բուլղարարացիների) կողմից, ավելի ուշ բնակեցվել է Բոգդանցիից, Գևգելիայից, Գրչիշտեից և Ստրումիցայից (որը միացվել էր Սերբիային) եկած հույն մակեդոնացի գաղթականներով, իսկ 1922 թվականից հետո՝ Արդագանայից, Գյոլեից, Կերասունից, Կարսից և Սուխումից եկած փախստական պոնտացիներով։

## Էվզոնի միություն
Էվզոնի տեղական միության մեջ են մտնում չորս բնակավայր։ Ըստ 2011 թվականի մարդահամարի՝ բնակչության թիվը կազմում է 919 մարդ։ Մակերեսը 59,092 կմ² է։

## Բնակչություն

## Ծանոթագրություններ

Կատեգորիա:Բնակավայրեր այբբենական կարգով
Կատեգորիա:Կիլկիս
Կատեգորիա:Հունաստանի բնակավայրեր
Արիֆ Ալվի

**Արիֆ Ալվի** (, , ), պակիստանցի պետական գործիչ, քաղաքական գործիչ, 2018 թվականից Պակիստանի նախագահ։

## Կնեսագրություն
Ծնվել է 1949 թվականի հուլիսի 29-ին Կարաչիում, Պակիստանի Դոմինիոնում։ Կա տեղեկատվություն, որ նրա ծննդյան տարեթիվը 1949 թվականի օգոստոսի 29-ն է, ինչպես նաև հանդիպում են աղբյուրներ, որոնք նրա ծննդյան թիվը նշում են 1947 թվականը։

Նրա հայրը՝ Հաբիբ-ուր-Ռեհման Էլահի Ալվին, ատամնաբույժ էր Բրիտանական Հնդկաստանում։ Հետագայում նա տեղափոխվել է Կարաչի երկրի բաժանումից հետո և սեփական ատամնաբուժարանն է բացել Սադարում։ Հաբիբ-ուր-Ռեհման Էլահի Ալվին «Ջամաաթ-ի-իսլամի» կուսակցության անդամ էր։ Համաձայն «Արդարության համա շարժում» կայքի՝ Արիֆ Ալվիի հայրը Հնդկաստանի վարչապետ Ջավահառլալ Ներուի ատամնաբույժն էր։

Կարաչիում միջնակարգ դպրոցն ավարտելուց հետո Արիֆ Ալվին տեղափոխվում է Լահոր 1967 թվականին բարձրագույն կրփուփյուն ստանալու համար։ Ատամնաբույժի բակալավրի աստիճան է ստացել De’Montmorency ատամնաբուժական քոլեջն ավարտելուց հետո։ 1975 թվականին ավարտել է Միչիգանի համալսարանը՝ դառնալով ատամների պրոթեզավորման ոլորտի մագիստրոս։ 1984 թվականին University of the Pacific-ում օրթոդոնտիայի ոլորտում գիտությունների մագիստրոսի կոչում է ստացել։ Վերադառնալով Պաիստան՝ սկսել է աշխատել որպես ատամնաբույժ, իսկ հետո բացել է սեփական ստոմատոլոգիական կլինիկան՝ Alvi Dental Hospital։ Ամուսնացած է Սամինա Ալվիի հետ, ունեն չորս երեխա։

## Ծանոթագրություններ

Կատեգորիա:Միչիգանի համալսարանի շրջանավարտներ
Կատեգորիա:Պակիստանի քաղաքական գործիչներ
Կատեգորիա:Պակիստանի նախագահներ
Բելառուսական դրամատուրգիայի հանրապետական թատրոն

**Բելառուսական դրամատուրգիայի հանրապետական թատրոն** (), բելառուսական դրամատիկական թատրոն, որը գտնվում է Մինսկում։

## Պատմություն
Բելառուսական դրամատուրգիայի հանրապետական թատրոն-լաբորատորիան ստեղծվել է 1990 թվականին բելառուս սկսնակ դրամատուրգներին գործնական օգնություն ցուցաբերելու համար։ «Ազատ բեմ» կոչվող թատրոն-լաբորատորիայի առաջին ղեկավարը եղել է արվեստի վաստակավոր գործիչ, Բելառուսի Հանրապետության պետական մրցանակի դափնեկիր Վալերի Մազինսկին։ Թատրոնի դպրոցն անցել են շուրջ երեք տասնյակ երիտասարդ հեղինակներ։ Նրանց թվում են Միրոսլավ Ադամչիկը, Ռաիսա Բորովիկովան, Նիկոլայ Ռուդկովսկին, Վյաչեսլավ Պանինը, Անդրեյ Կարելինը, Անդրեյ Կուրեյչիկը, Դիանա Բալիկոն, Սերգեյ Գիրգելը, Պավել Պրիաժկոն, Եգոր Կոնևը և այլն։ 2000 թվականից թատրոնը ղեկավարում է արվեստի վաստակավոր գործիչ, Բելառուսի Հանրապետության պետական մրցանակի դափնեկիր, «Հոգևոր վերածնունդ»-ի մրցանակակիր, պրոֆեսոր Վալերի Դանիլովիչ Անիսենկոն։

Թատրոնին ստեղծագործական որոշակի հաջողություններ բերել է նրա մասնակցությունը միջազգային թատերական իրադարձություններին։ Իր գոյության տարիներին թատրոնը ներկայացրել էր Բելառուսի դրամատիկական արվեստը Էդինբուրգում (Մեծ Բրիտանիա, 1995, 1996 թվականներ), Սիբիուում (Ռումինիա, 2002 թվական), Կահիրեում (Եգիպտոս, 2003 թվական), Իրկուտսկում, Բրյանսկում, Տոլյատիում (Ռուսաստանի Դաշնություն, 2005-2006 թվականներ), Խերսոնում, Յալթայում (Ուկրաինա), Բելգրադում (Սերբիա, 2011 թվական)։

2005 թվականին թատրոնը դարձել է միջազգային թատերական «Հաղթանակի օր» (Մոսկվա), «Ոսկե ասպետ» (Մինսկ), «Թատերական առճակատում» (Լյուբլին, Լեհաստան), «Բելառուսի թատրոնների վերլուծություն» (Վարշավա, Լեհաստան) փառատոնների դիպլոմակիր։ 2006 թվականին Զ. Կոստիչի «Ճանապարհ դեպի Ցարգրադ» ներկայացման համար թատրոնը պարգևատրվել է «Ոսկե ասպետ» (Մոսկվա) միջազգային թատերական ֆորումի բրոնզե դիպլոմով։ Ընդհանուր առմամբ՝ թատերական փառատոններին մասնակցելու ժամանակ թատրոնն ստացել է ավելի քան քառասուն տարբեր մրցանակներ։

2007 թվականի մարտից թատրոնն սկսել է գործել Բելառուսի դրամատուրգիայի և ռեժիսուրայի կենտրոնում, որը կազմակերպում էր փորձաշրջաններ, վարպետության դասեր, սեմինարներ` թատրոնի սկսնակներին գործնական և մեթոդական օգնություն ցուցաբերելու նպատակով։

2010 թվականին թատրոնը արժանացել է «Բելառուսի Հանրապետության վաստակավոր կոլեկտիվ» կոչմանը։

2012 թվականի մարտին վերջերին ԲԴՀԹ-ի գեղարվեստական ղեկավար է նշանակվել ռեժիսոր, Ազգային թատերական մրցանակի դափնեկիր Ալեքսանդր Գարցուևը։

Թատրոնի տնօրենը Բելառուսի Հանրապետության վաստակավոր արտիստ Իգոր Սիգովն է։

2014 թվականին թատրոնի նոր տնօրեն է նշանակվել Վլադիմիր Կարաչևսկին։

## Ղեկավարություն
* Վալերի Մազինսկի՝ թատրոնի գեղարվեստական ղեկավար (1993-2000)
* Վալերի Անիսենկո՝ թատրոնի գեղարվեստական տնօրեն (2000-2012)
* Իգոր Սիգով՝ տնօրեն (2012-2014 թվականներ)
* Ալեքսանդր Գարցուև՝ գեղարվեստական տնօրեն (2012 թվականից մինչ օրս)
* Վլադիմիր Կարաչևսկի՝ տնօրեն (2014 թվականից)։

## Փառատոններ և հյուրախաղեր
* Միջազգային «Мельпомена Таўрыі» թատերական փառատոն (Խերսոն, Ուկրաինա)։

## Վայր
Հասցե՝ Բելառուսի հանրապետություն, 220002, քաղաք Մինսկ, Կրոպոտկինայի փողոց 44։

## Ծանոթագրություններ

## Արտաքին հղումներ
* Խաղացանկ
* Քարտեզի վրա 

Կատեգորիա:1990 հիմնադրումներ Բելառուսում
Կատեգորիա:Բելառուսի թատրոններ
Ոսկեղնիկ շիկավուն

**Ոսկեղնիկ շիկավուն** (), շուշանազգիների ընտանիքին պատկանող բազմամյա կոճղարմատավոր բույս է։ Վայրի վիճակում տարածված է Չինաստանում և Հեռավոր Արևելքում։ Բարձրությունը հասնում է մինչև 1 մետրի, ծաղկակիր ցողունը զուրկ է տերևներից, ծաղիկները խոշոր են, մուգ նարնջագույն։ Ունի նաև լիաթերթիկ ծաղկավոր և շերտավոր գունավորված տերևներով այլատեսակներ։ Տերևները գծանման են, սրածայր, ուղղաձիգ կամ աղեղնաձև թեքված։ Պահանջկոտ չէ աճման պայմանների նկատմամբ․ գերադասում է հումուսով հարուստ բավականին խոնավ հողեր։ Լուսասեր է, սակայն լավ է աճում նաև կիսաստվերում։ Կոճղարմատները մշտապես դեպի վեր են աճում, ուստի և անհրաժեշտ է հողով դրանք մշտապես ծածկել,  3-4 տարին մեկ անգամ ամռան վերջում վերատնկել՝ կոճղարմատների մի մասն օգտագործելով բազմացման նպատակով։ Կարելի է բազմացնել նաև սերմերով` ցանքը կատարելով աշնանը կամ գարնանը ստրատիֆիկացիայից հետո։ Մեր հանրապետությունում մեծ կիրառում ունի (բացառությամբ բարձր լեռնային շրջանների) որպես հեշտ բազմացվող և դեկորատիվ բարձր արժանիքներ ունեցող ծաղկաբույս։ Կարելի է օգտագործել լանդշաֆտային ոճի ծաղկադեկորատիվ բոլոր ձևավորումներում, հատկապես միքսբորդերներում, եզրաշերտերում, գազոնի ֆոնի վրա՝  խմբերով, քարապարտեզներում, ջրամբարների ու գետակների ափերին և այլն։ Միանգամայն պիտանի է նաև կտրած ծաղիկներ ստանալու համար, որոնք կարելի է օգտագործել ինչպես ծաղկեփնջերում, այնպես էլ ծաղկակոմպոզիցիոն վերադաշնակումներում։

## Նկարագրություն
Մինչև 1 մ բարձրությամբ կարճ կոճղարմատով, երկար, սրածայր արմատամերձ տերևներով, մերկ բազմամյա խոտաբույս է։ Հաստացումներով արմատափնջերը առաջանում են կոճղարմատի ստորին մասում։ Մոտ 3 սմ լայնությամբ սրածայր, նեղ-գծային, կանաչ տերևները ծալված են կենտրոնական ջղի երկարությամբ։ Տերևազուրկ ցողունի գագաթին գտնվող հուրանաձև ճյուղավոր ծաղկաբույլերում հավաքված են խոշոր, անհոտ, կարճակոթ, վեցանդամ ծաղիկները։ Դեղին կամ նարնջագույն ծաղկապատի թերթիկները ներսից կարմրավուն են կամ շագանակագույն-կարմիր։ Կաշվեկերպ ձվաձև պտուղը եռանիստ տուփիկ է, որի բներում սև, փայլուն, եռակող սերմերը դասավորված են երկու շարքով։

## Տարածվածություն
Աճում է ստորին, երբեմն նաև միջին լեռնային գոտիների խոնավ վայրերում, այգիներում, գետերի և լճերի ափերին։ Հանդիպում է Արմավիրի, Արարատի, Սյունիքի մարզերում և Արցախում։

## Նշանակություն
Բուժական նպատակներով օգտագործում են ոսկեղնիկի արմատները։ Ասիական երկրներում այս բույսի ծաղիկները, կոկոնները, երիտասարդ տերևները և կոճղարմատները թարմ, չորացրած կամ եփած վիճակում օգտագործում են որպես սնունդ։ Երբեմն կոճղարմատներից ստանում են նաև օսլա։

## Ծանոթագրություններ

Կատեգորիա:Դեղաբույսեր
Կատեգորիա:Խոտաբույսեր
Կատեգորիա:Բազմամյա բույսեր
Կատեգորիա:Ծածկասերմեր
Կատեգորիա:Գեղորաշուշանազգիներ
Կատեգորիա:1753 թվականին նկարագրված բույսեր
Արա (ցեղ)

**Արա** (լատ.՝ Ara), թութականմանների ընտանիքին պատկանող թռչունների ցեղ, որն իր մեջ ընդգրկում է ներկայումս ապրող ութ և ամենաքիչը՝ անհետացած երկու տեսակներ։ Առաջին անգամ նկարագրվել և ցեղի անվանումը տրվել է ֆրանսիացի բնագետ Բեռնար Ժերմեն դե Լասեպեդի կողմից՝ 1799 թվականին։ Անվանումն հավանաբար կապված է տուպինամբա ժողովրդի լեզվում առկա a'rara (արարա) բառի հետ, որով պորտուգալերենում բնորոշվում էր եռագույն արան։

## Արտաքին տեսք
Բավականին խոշոր թութակներ են և աչքի են ընկնում վառ կանաչ, կարմիր, երկնագույն ու դեղին գունավորմամբ։ Աչքերի շուրջն ու գլխի կողային հատվածները մերկ են՝ հազվադեպ կարճ աղվափետուրներով պատված։ Թևերը երկար են ու նեղ, որը բնորոշ է սնվելու համար երկար տարածություններ թռչող թռչուններին։ Թևերի վերջնամասը ցցված է։ Սուր անկյան տեսք ունեցող պոչը մարմնից երկար է։ Այս թութակներին բնորոշ է խոշոր, ամուր, կողքերից սեղմված և կորությամբ աչքի ընկնող կտուցը։ Փետրավորումը սեռական երկձևություն չունի։ Արուներն, էգերն ու երիտասարդ թութակներն ունեն գրեթե նույն գունավորումը։ Արաների մարմնի երկարությունը 46-95 սմ է, իսկ քաշը՝ 285-1708 գ։

## Տարածվածություն
Տարածված են Կենտրոնական և Հարավային Ամերիկայում, առավելապես՝ Ամազոն գետի ավազանում և Պանամայի ու Կոլումբիայի սահմանային շրջաններում։ Մեկ տեսակ և մեկ ենթատեսակ գրանցված են Բնության պահպանության միջազգային միության Կարմիր գրքում։

## Կենսակերպ
Հիմնականում ապրում են արևադարձային շրջանների անտառածածկ տարածքներում։ Վարում են երամային կենսակերպ, սակայն զույգեր են կազմում երկար տարիներով։ Հաճախ վնաս են հասցնում պտղատու այգիներին։ Բնադրող թռչուններ են։ Կերակրացանկը հիմնականում բաղկացած է սերմերից ու մրգերից։

Արաները հեշտությամբ վարժեցվում են և հարմարվում անազատ պայմաններին։ Կարող են ապրել 30-75 տարի։ Այս թռչուններին իրենց տներում պահել են դեռևս մինչկոլումբոսյան Ամերիկայի հնդկացիները և այսօր էլ, տնային պայմաններում պահվող արաների հաճախ կարելի է տեսնել։

## Դասակարգում
Ցեղն ընդգրկում է 16 տեսակ, որոնցից 7-ը անհետացած են.

* Զինվորական արա (Ara ambiguus)
* Կապտադեղին արա (Ara ararauna)
*  Դոմինիկյան դեղնականաչ արա (Ara atwoodi)
*  Վիրջինյան արա (Ara autocthones)
* Կարմրականաչաթև արա (Ara chloropterus)
*  Ճամայկայի շիկավուն արա (Ara erythrocephala)
* Կապտակոկորդ արա (Ara glaucogularis)
*  Ճամայկայի կարմիր արա (Ara gossei)
*  Գվադելուպյան արա (Ara guadeloupensis)
* Կարմիր արա (Ara macao)
*  Մարտինիկյան արա (Ara martinica)
* Փոքր զինվորական արա (Ara militaris)
* Կարմրականջ արա (Ara rubrogenys)
* Շագանակաճակատ արա (Ara severus)
*  Կուբայական արա (Ara tricolor)

Կախված դասակարգումից, տեսակների քանակը կարող է տատանվել և ցեղում կարող են ընդգրկվել մինչև 20 տեսակներ, այդ թվում.

* Կապտաճակատ փոքրիկ արա (Ara nobilis)
* Կարմրափոր արա (Ara manilata)
* Դեղնապարանոց արա (Ara auricollis)
* Լեռնային արա (Ara couloni)
* Կարմրամեջք արա (Ara maracana)

## Ծանոթագրություններ

Կատեգորիա:Թռչուններ
Կատեգորիա:Թռչունների ցեղեր
Կատեգորիա:Կենդանիներ այբբենական կարգով
Կիտիրա

**Կիտիրա**, Կիֆերի (), կղզի Էգեյան ծովում, դասվում է հոնիական կղզիների շարքին։ Կղզին համարվում է Աֆրոդիտե աստվածուհու գլխավոր պաշտամունքային կենտրոններից մեկը։ Մակերեսը 277,746 կմ² է։ Մտնում է Կիտիրա համայնքի կազմի մեջ։ 2011 թվականի մարդահամարի տվյալներով բնակչության թիվը 3973 մարդ է։

Կղզին ֆրանկոկրատիայի ժամանակաշրջանում հայտնի էր *Չերիգո* () անվամբ։

## Աշխարհագրություն
Գտնվում է Հունաստանի հարավում՝ Պելոպոնես թերակղզու և Կրետեի միջև, այնտեղ, որտեղ հանդիպում են Հոնիական, Էգեյան և Կրետեական ծովերը։ Կիտիրան 29 կմ երկարությամբ և 18 կմ լայնությամբ ձգված կղզի է։ Ափամերձ գծի երկարությունը 122 կմ է։

Կիտիրայի հյուսիսային վերջավորությունում է գտնվում Մուդարի () փարոսը՝ կառուցված 1857 թվականին։ Կղզու հարավում՝ Կապսալիոնում, փարոսը կառուցվել է ավելի վաղ՝ 1853 թվականին։

Ամենաբարձր կետը Մերմինգարիսն () է՝ 506 կմ։

## Պատմություն
Կիտիրայի մասին իրենց ստեղծագործություններում հիշատակել են Հոմերոսը, Արիստոտելը, Քսենոֆոնը և Իսիդոր Խարակսկին, iնչպես նաև Հեսիոդոսը՝ Թեոգոնիայում։ 
1798 թվականին ռուս-թուրքական համատեղ նավատորմը հարձակվում է կղզու վրա։ Երկու համազարկից հետո ամրության պատերի վրա հայտնվում է սպիտակ դրոշակը, սակայն հեռադիտակից երևում է, թե ինչպես են ֆրանսիացիներրը նետվում Կապսալի միջնաբերդ, որը կառուցված էր կղզու կենտրոնում գտնվող ժայռի վրա։ Երկու օրից ռուս-թուրքական զորքերը միջնաբերդի վրա կրակ են արձակում։ Սկզբում ֆրանսիացիները ակտիվ պաշտպանվում էին, բայց կեսօրին, տեսնելով ավերածությունները և ամրոցում բռնկված հրդեհը, հանձնվում են հաղթողների գթասրտությանը։

1902 թվականին հարևան Անտիկիտերա կղզում՝ հին նավաբեկության տեղում, հույն հնագետ Վալերիոս Ստաիսը հայտնաբերել է այսպես կոչված Անտիկիտերայի մեխանիզմը՝ թվագրված մ․թ․ա․ 100-150 թվականներով։ Այդ մեխանիզմը գիտական շրջաններում բնութագրվում է որպես առաջին համակարգչի նմանօրինակը աշխարհում։

Վալերիոս Ստաիսը (1857—1923)  եղել է կղզու բնիկներից և 1887 թվականից մինչև մահը ղեկավարել է Աթենքի հնագիտական թանգարանը։

Կիտիրայի պատվին է կոչվել 1905 թվականին բացահայտված աստերոիդ 570-ը։

## Անդրադարձ մշակույթում և արվեստում
* «Ուխտագնացություն Կիֆերու կղզի» (), Անտուանա Վատտոյի նկարը. 
* «Կիտերայի Կարիլոնը» (*Le carillon de Cythère*, 1722), Բարոկկո ժամանակաշրջանի ֆրանսիացի կոմպոզիտոր Ֆրանսուա Կուպերենի պիեսը՝ գրված կլավիսինի համար․
* Նույն անվամբ 1912 թվականին լույս է տեսել Գեորգի Իվանովի բանաստեղծությունների առաջին ժողովածուն․
* «Պաշարված Կիտիրա» (, 1759, 1775), Քրիստոֆեր Վիլիբալդա Գլյուկի օպերան․ 
* «Նավարկություն Կիֆերու» (, 1917), ֆրանսիացի կոմպոզիտոր Էրիկ Սատիի պիեսը ջութակի և դաշնամուրի համար. 
* «Ճանապարհորդություն Կիտերայում» (1984) հույն ռեժիսոր Թեոդորոս Անգելոպուլոսի ֆիլմը։

## Գրականություն
* 

## Ծանոթագրություններ

Կատեգորիա:Եգեյան ծովի կղզիներ
Կատեգորիա:Կղզիներ այբբենական կարգով
Կատեգորիա:Հոնիական կղզիներ
Կատեգորիա:Հունաստանի կղզիներ
Քելլի Մակգոնիգալ

**Քելլի Մակգոնիգալ** (, ), փիլիսոփայության դոկտոր, հոգեբան և Սթենֆորդի համալսարանի պրոֆեսոր։ Սթենֆորդի համալսարանի՝ դասախոսների համար բարձրագույն մրցանակի դափնեկիր է։

Քելլին մասնագիտանում է մարդու հոգեբանական և ֆիզիկական վիճակի կապվածության ուսումնասիրության մեջ։ Այդ գործում նա փորձագետ է։ Նա ուսումնասիրում է սթրեսը, սթրեսի խնդրահարույց կողմերը և այն, թե ինչպես կարելի է հասնել սեփական նպատակին՝ հաղթահարելով ներքին կոնֆլիկտը։ Յոթ տարի Քելլին եղել է յոգայի մասին թերթի գլխավոր խմբագիր։ Նա քարոզում է յոգայի և մեդիտացիայի օգտակարությունը հոգու հավասարակշռության և հանգստության վրա։

2013 թվականին *TED Global*-ին ներկայացրած իր զեկույցում Կելլին մատնանշել է ներքին սուբյեկտիվ ինքնավստահության կարևորությունը՝ խնդիրները հաղթահարելու և կյանքում հաջողությունների հասնելու համար։ Կելլին մշակել է հայտնի բաց դասախոսություններ՝ «Կամքի ուժի բնազդ» () և «Կարեկցանքի գիտություն» (), որոնք օգնում են մարդկանց դառնալ ավելի արդյունավետ։ Նրա հայտնի բեսթսելլերը՝ «Կամքի ուժի բնազդ»-ը հայտնվել է ինքնավստահության մասին 10-շաբաթյա դասախոսությունների մեջ, որը նա դասավանդում է Սթենֆորդում։

Քելլին եկել է այն համոզման, որ կամքի ուժը մկանների մի խումբ է, որը կարելի է մարզել։ Քելլին գտնում է, որ ինքնավերահսկեղությունը որպես մկան՝ օգտագործվելիս հոգնում է։ Գիրքն ստացել է 285 բարձր գնահատական *[[Amazon]]*-ում։

Նրա ուսումնական դասախոսություններն արժանացել են բազմաթիվ մրցանակների, այդ թվում՝ Սթենֆորդի համալսարանի բարձրագույն մրցանակը։ «Կամքի ուժի բնազդ»-ն ու «Կարեկցանքի գիտություն» դասախոսությունները պատմում են այն մասին, թե ինչպես օգտագործելով հոգեբանության ձեռքբերումները՝ դառնալ ավելի երջանիկ և հաջողակ։

## Ծանոթագրություններ

## Արտաքին հղումներ
* Կամքի ուժ։ Ինչպես զարգացնել և ամրացնել։ Աուդիոգիրք
* Անձնական էջ

Կատեգորիա:Փիլիսոփայական գիտությունների դոկտորներ
Կատեգորիա:Ամերիկացի հոգեբաններ
Կատեգորիա:Սթենֆորդի համալսարանի շրջանավարտներ
Շիլայով կճուճիկ

**«Շիլայով կճուճիկ»**, 1984 թվականին «Սոյուզմուլտֆիլմ» ստուդիայի կողմից թողարկված խորհրդային նկարված մուլտիպլիկացիոն ֆիլմ։ Մուլտֆիլմը նկարահանվել է Գրիմ եղբայրների «Քաղցր շիլան» հեքիաթի մոտիվներով։

## Սյուժե
Երեք թզուկները մի բարի աղջկա տալիս են կախարդական կճուճիկ։ «Կճուճի՛կ, եփի՛ր» հրամանով այն սկսում է համեղ շիլա եփել, իսկ «Կճուճի՛կ, մի՛ եփիր» հրամանի դեպքում` դադարում։ Աղջիկը որոշում է հյուրեր կանչել և ինչպես հարկն է նրանց կերակրել։ Նա գաղտնիքը հայտնում է երշիկի և մսամթերքի տեղական արտադրող Կարլ Գագենբակին։ Վերջինս խորամանկությամբ զավթում է կճուճիկը, բայց աղջկանից նա իմացել էր միայն կախարդական առաջին խոսքերը։ Կարլն սկսում է շիլա եփել ու վաճառել, իսկ թե ինչպես կճուճիկին ստիպեր դադարել դա անել, գաղափար չուներ։ Ի վերջո աղջիկը, իմանալով պատահածի մասին, արտասանում է կախարդական երկրորդ խոսքերը, բայց դրանից հետո քաղաքի փողոցները դեռ երկար ժամանակ հեղեղված էին շիլայով։ Թզուկները հետ են վերցնում կճուճիկն ու անհետանում նրա հետ։

## Ստեղծողներ

## Վիդեոթողարկում
Մուլտֆիլմը բազմիցս թողարկվել է DVD-ով մուլտֆիլմերի տարբեր հավաքածուներում՝ «Հրաշք ջրաղաց» (), մաս 2 («Սոյուզմուլտֆիլմ», տարածող՝ «Союз»):

## Ծանոթագրություններ

## Գրականություն

Նկարազարդումներն ու տեքստն ըստ մուլտֆիլմի։ Շապիկի վրա նշված է գրքերի շարքի վերնագիրը՝ ՍՈՅՈՒԶՄՈՒԼՏՖԻԼՄ-ը ներկայացնում է. առաջին անգամ լեգենդար մուլտֆիլմերը գրքով ():

## Արտաքին հղումներ
* «Շիլայով կճուճիկ» մուլտֆիլմը Аниматор.ру կայքում

Կատեգորիա:1984 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Գրիմ եղբայների ստեղծագործությունների էկրանավորումներ
Կատեգորիա:Խորհրդային մուլտֆիլմեր
Թարիք Բլեք

**Թարիք Բերնարդ Բլեք** (, ), ամերիկացի պրոֆեսիոնալ բասկետբոլիստ, ով հանդես է գալիս ծանր հարձակվողի և կենտրոնականի դիրքերում։ Հանդես է գալիս Թել Ավիվի «Մակաբի» ակումբում։

## Կարիերան ավագ դպրոցում
Բլեքը հաճախել է Մեմֆիսի Ռիջվեյ ավագ դպրոցը։ 2008/2009 թվականների մրցաշրջանի ընթացքում միջինում հավաքել է 15,7 միավոր և 11,8 անդրադարձ՝ օգնելով «Ռոդրաներս»-ին նվաճել 15-րդ շրջանի առաջնության առաջին հորիզոնականը։ 2009/2010 թվականների մրցաշրջանին, ավագ խաղի ընթացքում, միջինում հավաքել է 16,3 միավոր և 12,6 անդրադարձ՝ օգնելով իր թիմին երկրորդ անգամ նվաճել շրջանի գավաթը։

## Պրոֆեսիոնալ կարիերա
### Հյուսթոն Ռոքեթս
2014 թվականի NBA դրաֆթի ժամանակ անհաջողություն կրելուց հետո, Թարիք Բլեքը միացել է «Հյուսթոն Ռոքեթս» ակումբին՝ ամառային առաջնությանը մասնակցելու նպատակով։ 2014 թվականի օգոստոսի 27-ին նա պայմանագիր է կնքել «Ռոքեթսի» հետ։ 2014 թվականի դեկտեմբերի 26-ին պայմանագիրը չեղյալ է համարվել։ «Ռոքեթսի» կազմում Բլեքը անցկացրել է 25 խաղ։

### Լոս Անջելես Լեյքերս
2014 թվականի դեկտեմբերի 28-ին Բլեքը պայմանագիր է կնքել «Լոս Անջելես Լեյքերս» ակումբի հետ։ 2015 թվականի հունվարի 3-ին նա տեղափոխվել է «D Liga»-ի «Լոս Անջելես Դի Ֆենդերս» ակումբ։ Սակայն հենց հաջորդ օրը վերադարձել է գլխավոր ակումբ։ 2015 թվականի ապրիլի 10-ին՝ «Մինեսոտա Թիմբերվուլվզի» դեմ խաղում, Բլեքը անցկացրել է մրցաշրջանի ամենահաջող հանդիպումը՝ հավաքելով խաղի ընթացքում 18 միավոր և 10 անդրադարձ։

2015/2016 թվականների մրցաշրջանի ժամանակ տեղափոխվել է «Լոս Անջելես Դի Ֆենդերս» ֆարմ ակումբ։

2016 թվականի օգոստոսի 24-ին նոր պայմանագիր է կնքել «Լեյքերսի» հետ։ 2017 թվականի հուլիսի 1-ին հեռացել է Լեյքերսից։

### Վերադարձ Հյուսթոն Ռոքեթս
2017 թվականի հուլիսի 17-ին պայմանագիր է կնքել «Հյուսթոն Ռոքեթսի» հետ։

## NBA կարիերայի ցուցանիշներ
### Ամենամյա մրցաշրջան

|-
| style="text-align:left;"| 2014
| style="text-align:left;"| Հյուսթոն
| 25 || 12 || 15.7 || .542 || .000 || .517 || 5.1 || .3 || .2 || .1 || 4.2
|-
| style="text-align:left;"| 2014
| style="text-align:left;"| Լեյքերս
| 38 || **27** || **21.1** || .589 || - || .562 || **6.3** || **.9** || .3 || .6 || **7.2**
|-
| style="text-align:left;"| 2015
| style="text-align:left;"| Լեյքերս
| 39 || 0 || 12.7 || .548 || - || .422 || 4.0 || .4 || **.4** || .5 || 3.4
|-
| style="text-align:left;"| 2016
| style="text-align:left;"| Լեյքերս
| **67** || 16 || 16.3 || .510 || **.500** || **.752** || 5.1 || .6 || **.4** || **.7** || 5.7
|-
| style="text-align:left;"| 2017
| style="text-align:left;"| Հյուսթոն
| 51 || 2 || 10.5 || **.591** || .091 || .460 || 3.2 || .3 || **.4** || .6 || 3.5
|- class="sortbottom"
| style="text-align:center;" colspan="2"| Կարիերա
| 220 || 57 || 15.1 || .550 || .143 || .582 || 4.7 || .5 || .4 || .5 || 4.9

### Փլեյ Օֆ

|-
| style="text-align:left;"| 2018
| style="text-align:left;"| Հյուսթոն
| 7 || 0 || 2.7 || .250 || - || - || .9 || .3 || .0 || .1 || .3
|-
| style="text-align:center;" colspan="2"| Կարիերա
| 7 || 0 || 2.7 || .250 || - || - || .9 || .3 || .0 || .1 || .3

## Ծանոթագրություններ

## Արտաքին հղումներ
* 2015 թվականի ամառային մրցաշրջան

Կատեգորիա:Ամերիկացի բասկետբոլիստներ
Կատեգորիա:Լոս Անջելես Լեյքերսի բասկետբոլիստներ
Կատեգորիա:Հյուստոն Ռոքեթսի բասկետբոլիստներ